钦定古今图书集成/明伦汇编/氏族典/第094卷 > 《廖用贤尚友录》 > 苏竟
## 钦定古今图书集成/明伦汇编/氏族典/第094卷 > 《廖用贤尚友录》 > 苏竟

按《后汉书苏竟传》：“竟字伯况，扶风平陵人。平帝世，竟
以明《易》为博士讲书祭酒，善图纬，能通百家之言。王
莽时，刘歆等共典校书，拜代郡中尉。时匈奴扰乱，竟
终完辑一郡。光武即位，就拜代郡太守，使固塞以拒
匈奴。建武五年冬，卢芳略得北边诸郡，帝使偏将军
随弟屯代郡。竟病笃，以兵属弟，诣京师谢罪，拜侍中”，
数月，以病免。初，延岑护军邓仲况拥兵据南阳阴县
为寇，而刘歆兄子龚为其谋主。竟时在南阳，与龚书
晓之，又与仲况书谏之，于是仲况与龚遂降。竟终不
伐其功，潜乐道术。年七十，卒于家。